KBS ทรุดมากกว่าทรง
สิ่งที่อาจารย์สามารถคอนเฟิร์มได้ในตอนนี้เลยก็คือ ในตลาดหุ้นไทยมีหุ้นที่สภาพคล่องดีกว่าหุ้น KBS หลายตัว และยังเป็นหุ้นที่สามารถเข้ามาเล่นรอบได้ค่อนข้างดีอีกด้วย จึงไม่มีความจำเป็นที่จะต้องมาเสียเวลากับหุ้นที่ไม่ค่อยมีผู้คนสนใจสักเท่าไหร่
11 ต.ค. 2558

สภาแมงเม่า: ดร.สมชาย
 
คุณปิติ จาก อ.เมือง จ.สระบุรี พูดถึงหุ้น KBS หรือบริษัท น้ำตาลครบุรี จำกัด (มหาชน) ไม่ค่อยมีข่าวคราวอะไรที่น่าสนใจสักเท่าไหร่ ผมเลยตัดสินใจเข้าไปอ่านแบบรายงาน 56-1 จึงค้นพบความจริงว่า หุ้นตัวนี้ไม่ค่อยน่าเล่นสักเท่าไหร่ แม้จะมีข้อดีตรงที่ปันผลสูง แต่ดูเหมือนธุรกิจน้ำตาลจะล้นตลาด อาจทำราคาขายไม่ดีนัก แต่ถ้าเปิด AEC ก็ลุ้นอีกทีอาจส่งออกแถบนี้ได้เยอะ เพราะเราผลิตน้ำตาลได้มากสุดในอาเซียน (ไม่รวมจีน แต่ไม่นับจีน จีนผลิตได้เยอะ แต่ก็ใช้กันเองไม่พอส่งออกอยู่ดี) จึงอยากให้อาจารย์ช่วยวิเคราะห์สถานการณ์ที่เกิดขึ้นในเที่ยวนี้ด้วยว่า วันนี้เหมาะที่จะทยอยซื้อหุ้นน้องน้ำตาลรายนี้หรือยังครับ
 
ก่อนจะไปพูดถึงการเข้าซื้อหุ้น KBS หรือ บริษัท น้ำตาลครบุรี จำกัด (มหาชน) อย่างเป็นทางการ อาจารย์ขอให้นักลงทุนแต่ละรายทบทวนรูปแบบการลงทุนของแต่ละคนเป็นแบบไหน เน้นการถือหุ้นเพื่อรับเงินปันผล หรือเป็นการซื้อเพื่อเป็นการเก็งกำไรเป็นรอบๆ ซึ่งการลงทุนแต่ละแบบที่กล่าวถึงก็ให้ผลลัพธ์ที่แตกต่างกันอย่างสิ้นเชิง จึงต้องวางกรอบการลงทุนให้ชัดเจนเสียก่อน
สิ่งที่อาจารย์สามารถคอนเฟิร์มได้ในตอนนี้เลยก็คือ ในตลาดหุ้นไทยมีหุ้นที่สภาพคล่องดีกว่าหุ้น KBS หลายตัว และยังเป็นหุ้นที่สามารถเข้ามาเล่นรอบได้ค่อนข้างดีอีกด้วย จึงไม่มีความจำเป็นที่จะต้องมาเสียเวลากับหุ้นที่ไม่ค่อยมีผู้คนสนใจสักเท่าไหร่
ยกเว้นตัวนักลงทุนเล็งเห็นอะไรบ้างอย่างจาก KBS อาจารย์ก็สนับสนุนให้นักลงทุนเข้าเล่นหุ้นตัวนี้ได้อย่างเต็มที่ และสิ่งที่เห็นได้ชัดเจนในตอนนี้ก็คือ อัตราเงินปันผลตอบแทนของหุ้นตัวนี้ในแต่ละปีอยู่ที่ระดับ 4% เป็นอย่างต่ำ จึงกลายเป็นทางเลือกสำหรับนักลงทุนที่ต้องการผสมพอร์ตลงทุนของตัวเองให้มีทั้ง หุ้นเก็งกำไร หุ้นพื้นฐาน และหุ้นปันผล
สำหรับวิธีการลงทุนคงต้องเป็นลักษณะดูราคาหุ้นช่วงไหนถูกๆ ก็ทยอยเก็บไว้ในพอร์ต เพราะต้นทุนของคนซื้อต่ำเท่าไหร่ เท่ากับเปิดโอกาสในการรับเงินปันผลที่สูงขึ้น และบางทีอาจได้ส่วนต่างของกำไรที่มากกว่าปันผลเป็น 4-5 เท่าตัวเสียด้วยนะครับ
 
 
สรุปข้อมูลในเบื้องต้นได้คร่าวๆ ว่า จังหวะนี้น่าจะทยอยซื้อเก็บไปได้เรื่อยๆ แต่เป็นการซื้อเพื่อเล่นเอาปันผล ต่อจากนั้นดูปีต่อปีไป ถือยาวหน่อย ดูแลนิดนึง เกิดเห็นท่าไม่ดี ก็ค่อยถอยแล้วกันครับ
…
 

กราฟประกอบข่าว: Aspen ราคาปิด ณ วันศุกร์ที่ 9 ต.ค.58